
	Õigusakti eelnõu muudatusettepanekud

	Euroopa Parlamendi muudatusettepanekutes märgistatakse õigusakti eelnõusse tehtud muudatused paksus kaldkirjas. Tavalises kaldkirjas märgistus on mõeldud asjaomastele osakondadele ja tähistab neid õigusakti eelnõu osi, mille kohta on tehtud parandusettepanek lõpliku teksti vormistamiseks (nt ilmselged vead või väljajätmised mõnes keeleversioonis). Selliste parandusettepanekute puhul on vaja vastavate osakondade nõusolekut.

Kui õigusakti eelnõus soovitakse muuta kehtivat õigusakti, märgitakse muudatusettepaneku päises kolmandale reale viide kehtivale õigusaktile ning neljandale reale viide muudetavale sättele. Kui Euroopa Parlament soovib muuta kehtivat sätet, mida õigusakti eelnõus ei muudeta, märgistatakse muutmata jäävad tekstiosad paksus kirjas. Väljajäetav tekstiosa tähistatakse sümboliga [...].

EUROOPA PARLAMENDI SEADUSANDLIKU RESOLUTSIOONI PROJEKT

ettepaneku kohta võtta vastu Euroopa Parlamendi ja nõukogu määrus, millega kehtestatakse Läänemere lõhevarude ja kõnealuste varude püügi mitmeaastane kava

(COM(2011)0470 – C7‑0220/2011 – 2011/0206(COD))

(Seadusandlik tavamenetlus: esimene lugemine)

Euroopa Parlament,

–
võttes arvesse komisjoni ettepanekut Euroopa Parlamendile ja nõukogule (COM(2011)0470),

–
võttes arvesse Euroopa Liidu toimimise lepingu artikli 294 lõiget 2 ja artikli 43 lõiget 2, mille alusel komisjon esitas ettepaneku Euroopa Parlamendile (C7‑0220/2011),

–
võttes arvesse Euroopa Liidu toimimise lepingu artikli 294 lõiget 3,

–
võttes arvesse Euroopa Majandus- ja Sotsiaalkomitee 18. jaanuari 2012. aasta arvamust
,

–
võttes arvesse kodukorra artiklit 55,

–
võttes arvesse kalanduskomisjoni raportit ning keskkonna-, rahvatervise ja toiduohutuse komisjoni arvamust (A7‑0000/2012),

1.
võtab vastu allpool toodud esimese lugemise seisukoha;

2.
palub komisjonil ettepaneku uuesti Euroopa Parlamendile saata, kui komisjon kavatseb seda oluliselt muuta või selle muu tekstiga asendada;

3.
teeb presidendile ülesandeks edastada Euroopa Parlamendi seisukoht nõukogule ja komisjonile ning liikmesriikide parlamentidele.

<RepeatBlock-Amend><Amend>Muudatusettepanek

<NumAm>1</NumAm>
<DocAmend>Ettepanek võtta vastu määrus</DocAmend>
<Article>Põhjendus 6</Article>
	

	Komisjoni ettepanek
	Muudatusettepanek

	(6) Johannesburgis 2002. aasta ülemaailmsel säästva arengu tippkohtumisel vastu võetud rakenduskava kohaselt tuleks taastada kõik kaubanduslikud varud tasemele, mis on suuteline tootma 2015. aastaks maksimaalse jätkusuutliku saagikuse. Rahvusvahelise Mereuurimise Nõukogu hinnangul vastab kõnealune tase Läänemere lõhe jõevarude korral noorlõhe tootmisele vahemikus 60 % kuni 75 % võimalikust noorlõhede tootmise suutlikkusest eri looduslike lõhedega jõgede korral. Kõnealused teaduslikud soovitused peaksid olema alus mitmeaastase kava eesmärkide ja sihtide seadmisele.
	(6) Johannesburgis 2002. aasta ülemaailmsel säästva arengu tippkohtumisel vastu võetud rakenduskava kohaselt tuleks taastada kõik kaubanduslikud varud tasemele, mis on suuteline tootma 2015. aastaks maksimaalse jätkusuutliku saagikuse. Läänemere merekeskkonna kaitse komisjoni (HELCOM) hinnangul vastab kõnealune tase Läänemere lõhe jõevarude korral noorlõhe tootmisele 80% ulatuses võimalikust noorlõhede tootmise suutlikkusest eri looduslike lõhedega jõgede korral. Kõnealused teaduslikud soovitused peaksid olema alus mitmeaastase kava eesmärkide ja sihtide seadmisele.


Or. <Original>{PL}pl</Original>
</Amend>
<Amend>Muudatusettepanek

<NumAm>2</NumAm>
<DocAmend>Ettepanek võtta vastu määrus</DocAmend>
<Article>Põhjendus 12</Article>
	

	Komisjoni ettepanek
	Muudatusettepanek

	(12) Teaduslike soovituste kohaselt võib asustamise menetlustel olla märkimisväärne mõju Läänemere lõhevarude geneetilisele mitmekesisusele ning on oht, et igal aastal Läänemerre lastud suur arv kasvatatud lõhesid mõjutab looduslike lõhede geneetilist puhtust ning see tuleks järk-järgult kõrvaldada. Seega tuleks käesolevas mitmeaastases kavas seada vettelaskmise tingimus. 
	(12) Teaduslike soovituste kohaselt võib asustamise menetlustel olla märkimisväärne mõju Läänemere lõhevarude geneetilisele mitmekesisusele ning on oht, et igal aastal Läänemerre lastud suur arv kasvatatud lõhesid mõjutab looduslike lõhede geneetilist puhtust ning seda tava tuleks suuremal määral kontrollida. Seega tuleks käesolevas mitmeaastases kavas seada vettelaskmise tingimus. 


Or. <Original>{PL}pl</Original>
</Amend>
<Amend>Muudatusettepanek

<NumAm>3</NumAm>
<DocAmend>Ettepanek võtta vastu määrus</DocAmend>
<Article>Põhjendus 14</Article>
	

	Komisjoni ettepanek
	Muudatusettepanek

	(14) Siiski, kuna lõhe vettelaskmine võib praegu olla teatavates liikmesriikides kohustuslik ning liikmesriikidele kõnealuste nõuetega kohanemiseks aja võimaldamiseks tuleks jätkuvalt lubada lõhede vettelaskmist, mida ei tehta asustamise ega otsese taasasustamise eesmärgil, pärast käesoleva määruse jõustumist seitse aastat vältava üleminekuperioodi jooksul.
	(14) Lõhede vettelaskmist, mida ei tehta asustamise ega otsese taasasustamise eesmärgil, ei tuleks kümne aasta möödudes enam lubada, kui looduslike noorlõhede tootmise suutlikkus jõuab 80%-ni võimalikust noorlõhede tootmise suutlikkusest konkreetses jões. Lõhe vettelaskmine võib praegu olla teatavates liikmesriikides kohustuslik ning liikmesriikidele tuleks käesoleva määruse nõuetega kohanemiseks aega anda. 


Or. <Original>{PL}pl</Original>
</Amend>
<Amend>Muudatusettepanek

<NumAm>4</NumAm>
<DocAmend>Ettepanek võtta vastu määrus</DocAmend>
<Article>Põhjendus 16</Article>
	

	Komisjoni ettepanek
	Muudatusettepanek

	(16) Märkimisväärne osa rannapüügilaevadest lõhe püüdmiseks on alla 10 m pikad. Seetõttu tuleb laiendada määruse (EÜ) 1224/2009 artiklis 14 sätestatud püügipäeviku pidamise nõuet ja artiklis 17 sätestatud eelteatise nõuet kõigi laevade hõlmamiseks. 
	(16) Määruse (EÜ) 1224/2009 artiklis 14 sätestatud püügipäeviku pidamise nõue ja artiklis 17 osutatud eelteatise nõue tuleb kehtestada kõigi üle 12 meetri pikkuste laevade suhtes.


Or. <Original>{PL}pl</Original>
</Amend>
<Amend>Muudatusettepanek

<NumAm>5</NumAm>
<DocAmend>Ettepanek võtta vastu määrus</DocAmend>
<Article>Põhjendus 17</Article>
	

	Komisjoni ettepanek
	Muudatusettepanek

	(17) Tagamaks, et lõhepüügi kohta ei esitata valeandmeid, kajastades seda meriforellipüügina ja niiviisi nõuetekohast kontrolli vältides, tuleb laiendada määruse (EÜ) nr 1224/2009 artiklis 17 sätestatud eelteatise esitamise kohustust ka kõigile pardal meriforelle hoidvatele laevadele.
	(17) Tagamaks, et lõhepüügi kohta ei esitata valeandmeid, kajastades seda meriforellipüügina ja niiviisi nõuetekohast kontrolli vältides, tuleb kehtestada määruse (EÜ) nr 1224/2009 artiklis 17 sätestatud eelteatise esitamise kohustus kõigile üle 12 meetri pikkustele pardal meriforelle hoidvatele laevadele.



Or. <Original>{PL}pl</Original>
</Amend>
<Amend>Muudatusettepanek

<NumAm>6</NumAm>
<DocAmend>Ettepanek võtta vastu määrus</DocAmend>
<Article>Artikkel 2 – lõige 1 – punkt a</Article>
	

	Komisjoni ettepanek
	Muudatusettepanek

	a) kutselisele kalapüügile Läänemerel ja sellega ühendatud jõgedes liikmesriikide territooriumil (edaspidi „asjaomased liikmesriigid”); 
	a) kutselisele kalapüügile ja harrastuspüügile Läänemerel ja sellega ühendatud jõgedes liikmesriikide territooriumil (edaspidi „asjaomased liikmesriigid”); 


Or. <Original>{PL}pl</Original>
</Amend>
<Amend>Muudatusettepanek

<NumAm>7</NumAm>
<DocAmend>Ettepanek võtta vastu määrus</DocAmend>
<Article>Artikkel 2 – lõige 1 – punkt b</Article>
	

	Komisjoni ettepanek
	Muudatusettepanek

	b) lõhe harrastuspüügile Läänemerel, kui kõnealune püük toimub harrastuspüügilaevadel. 
	välja jäetud


Or. <Original>{PL}pl</Original>
</Amend>
<Amend>Muudatusettepanek

<NumAm>8</NumAm>
<DocAmend>Ettepanek võtta vastu määrus</DocAmend>
<Article>Artikkel 3 – lõige 2 – punkt h a (uus)</Article>
	

	Komisjoni ettepanek
	Muudatusettepanek

	
	h a) „harrastuspüük”– püük, mis ei ole äriotstarbeline ja mille puhul kasutatakse igat liiki nii ärilise kui mitteärilise eesmärgiga kalapüügivahendeid;


Or. <Original>{PL}pl</Original>
</Amend>
<Amend>Muudatusettepanek

<NumAm>9</NumAm>
<DocAmend>Ettepanek võtta vastu määrus</DocAmend>
<Article>Artikkel 5 – lõige 1</Article>
	

	Komisjoni ettepanek
	Muudatusettepanek

	1. Looduslike lõhedega jõgede korral, mis on saavutanud käesoleva määruse jõustumise ajaks 50 % võimalikust noorlõhede tootmise suutlikkusest, jõuab käesoleva määruse jõustumisest viie aasta möödudes võimalik noorlõhede tootmise suutlikkus iga jõe kohta 75 %-ni.
	1. Looduslike lõhedega jõgede korral, mis on saavutanud käesoleva määruse jõustumise ajaks 50% võimalikust noorlõhede tootmise suutlikkusest, jõuab käesoleva määruse jõustumisest viie aasta möödudes võimalik noorlõhede tootmise suutlikkus iga jõe kohta 80%-ni.


Or. <Original>{PL}pl</Original>
</Amend>
<Amend>Muudatusettepanek

<NumAm>10</NumAm>
<DocAmend>Ettepanek võtta vastu määrus</DocAmend>
<Article>Artikkel 5 – lõige 2</Article>
	

	Komisjoni ettepanek
	Muudatusettepanek

	2. Looduslike lõhedega jõgede korral, mis ei ole saavutanud käesoleva määruse jõustumise ajaks 50 % võimalikust noorlõhede tootmise suutlikkusest, jõuab käesoleva määruse jõustumisest viie aasta möödudes võimalik noorlõhede tootmise suutlikkus iga jõe kohta 50 %-ni ja kümne aasta möödumisel 75 %-ni.
	2. Looduslike lõhedega jõgede korral, mis ei ole saavutanud käesoleva määruse jõustumise ajaks 50% võimalikust noorlõhede tootmise suutlikkusest, jõuab käesoleva määruse jõustumisest viie aasta möödudes võimalik noorlõhede tootmise suutlikkus iga jõe kohta 50%ni ja kümne aasta möödumisel 80%-ni.


Or. <Original>{PL}pl</Original>
</Amend>
<Amend>Muudatusettepanek

<NumAm>11</NumAm>
<DocAmend>Ettepanek võtta vastu määrus</DocAmend>
<Article>Artikkel 5 – lõige 3</Article>
	

	Komisjoni ettepanek
	Muudatusettepanek

	3. Kümne aasta möödumisel käesoleva määruse jõustumisest säilitatakse looduslike noorlõhede tootmise suutlikkust tasemel vähemalt 75 % võimalikust noorlõhede tootmise suutlikkusest igas looduslike lõhedega jões. 
	3. Kümne aasta möödumisel käesoleva määruse jõustumisest säilitatakse looduslike noorlõhede tootmise suutlikkust tasemel vähemalt 80% võimalikust noorlõhede tootmise suutlikkusest igas looduslike lõhedega jões. 


Or. <Original>{PL}pl</Original>
</Amend>
<Amend>Muudatusettepanek

<NumAm>12</NumAm>
<DocAmend>Ettepanek võtta vastu määrus</DocAmend>
<Article>Artikkel 6 – lõige 4</Article>
	

	Komisjoni ettepanek
	Muudatusettepanek

	4. Komisjon hindab iga kolme aasta tagant käesoleva artikli kohaselt liikmesriikide võetud meetmete vastavust ja tõhusust artiklites 4 ja 5 sätestatud eesmärkide ja sihtide alusel. 
	4. Komisjon hindab igal aastal käesoleva artikli kohaselt liikmesriikide võetud meetmete vastavust ja tõhusust artiklites 4 ja 5 sätestatud eesmärkide ja sihtide alusel. 


Or. <Original>{PL}pl</Original>
</Amend>
<Amend>Muudatusettepanek

<NumAm>13</NumAm>
<DocAmend>Ettepanek võtta vastu määrus</DocAmend>
<Article>Artikkel 8 – pealkiri</Article>
	

	Komisjoni ettepanek
	Muudatusettepanek

	Riiklike kvootide kasutamine harrastuspüügilaevade poolt
	Riiklike kvootide kasutamine harrastuspüügi raames


Or. <Original>{PL}pl</Original>
</Amend>
<Amend>Muudatusettepanek

<NumAm>14</NumAm>
<DocAmend>Ettepanek võtta vastu määrus</DocAmend>
<Article>Artikkel 8</Article>
	

	Komisjoni ettepanek
	Muudatusettepanek

	Harrastuspüügilaevadelt merel püütud lõhet arvestatakse riiklike kvootide alusel.
	Harrastuspüügi raames püütud lõhet arvestatakse riiklike kvootide alusel


Or. <Original>{PL}pl</Original>
</Amend>
<Amend>Muudatusettepanek

<NumAm>15</NumAm>
<DocAmend>Ettepanek võtta vastu määrus</DocAmend>
<Article>Artikkel 9 – lõige 1</Article>
	

	Komisjoni ettepanek
	Muudatusettepanek

	1. Looduslike lõhedega jõgede korral, mis ei ole käesoleva määruse jõustumise ajaks saavutanud 50 % võimalikust noorlõhede tootmise suutlikkusest, kehtestavad asjaomased liikmesriigid hiljemalt kahe aasta möödumisel käesoleva määruse jõustumisest riiklikud tehnilised kaitsemeetmed.
	1. Looduslike lõhedega jõgede korral, mis ei ole käesoleva määruse jõustumise ajaks saavutanud 50% võimalikust noorlõhede tootmise suutlikkusest, kehtestavad asjaomased liikmesriigid hiljemalt aasta möödumisel käesoleva määruse jõustumisest riiklikud tehnilised kaitsemeetmed.


Or. <Original>{PL}pl</Original>
</Amend>
<Amend>Muudatusettepanek

<NumAm>16</NumAm>
<DocAmend>Ettepanek võtta vastu määrus</DocAmend>
<Article>Artikkel 11 – lõige 1</Article>
	

	Komisjoni ettepanek
	Muudatusettepanek

	1. Komisjon hindab iga kolme aasta tagant artiklites 4 ja 5 sätestatud eesmärkide ja sihtide alusel artiklite 9 ja 10 kohaselt liikmesriikide võetud meetmete vastavust ja tõhusust, eelkõige juhul, kui looduslike lõhedega jõed voolavad läbi mitme liikmesriigi.
	1. Komisjon hindab igal aastal artiklites 4 ja 5 sätestatud eesmärkide ja sihtide alusel artiklite 9 ja 10 kohaselt liikmesriikide võetud meetmete vastavust ja tõhusust, eelkõige juhul, kui looduslike lõhedega jõed voolavad läbi mitme liikmesriigi.


Or. <Original>{PL}pl</Original>
</Amend>
<Amend>Muudatusettepanek

<NumAm>17</NumAm>
<DocAmend>Ettepanek võtta vastu määrus</DocAmend>
<Article>Artikkel 14</Article>
	

	Komisjoni ettepanek
	Muudatusettepanek

	Lõhede vettelaskmine, mida ei tehta kooskõlas artiklitega 12 ja 13 võib jätkuda kuni seitse aastat pärast käesoleva määruse jõustumist saabuv aeg.
	Lõhede vettelaskmine, mida ei tehta kooskõlas artiklitega 12 ja 13 võib jätkuda kuni seitse aastat pärast käesoleva määruse jõustumist saabuv aeg. Lõhede vettelaskmine, mida ei reguleerita artiklitega 12 ja 13, lõpetatakse kümne aasta möödudes, kui looduslike noorlõhede tootmise suutlikkus jõuab 80%-ni võimalikust noorlõhede tootmise suutlikkusest konkreetses jões.


Or. <Original>{PL}pl</Original>
</Amend>
<Amend>Muudatusettepanek

<NumAm>18</NumAm>
<DocAmend>Ettepanek võtta vastu määrus</DocAmend>
<Article>Artikkel 16</Article>
	

	Komisjoni ettepanek
	Muudatusettepanek

	Määruse 1224/2009 artikli 14 erandina peavad kooskõlas määruse (EÜ) nr 1224/2009 artiklis 14 sätestatud eeskirjadega oma tegevuse kohta püügipäevikut mis tahes pikkuses Euroopa Liidu kalalaevade kaptenid, kellel on lõhepüügi luba.
	Määruse 1224/2009 artikli 14 erandina peavad kooskõlas määruse (EÜ) nr 1224/2009 artiklis 14 sätestatud eeskirjadega oma tegevuse kohta püügipäevikut Euroopa Liidu üle 12-meetrise kogupikkusega kalalaevade ja harrastuspüügilaevade kaptenid, kellel on lõhepüügi luba.


Or. <Original>{PL}pl</Original>
</Amend>
<Amend>Muudatusettepanek

<NumAm>19</NumAm>
<DocAmend>Ettepanek võtta vastu määrus</DocAmend>
<Article>Artikkel 17</Article>
	

	Komisjoni ettepanek
	Muudatusettepanek

	Määruse nr 1224/2009 artikli 17 lõike 1 sissejuhatava lause erandina teatavad kõigi nende mis tahes pikkuses Euroopa Liidu kalalaevade kaptenid, kes hoiavad pardal lõhet ja/või meriforelli, selle liikmesriigi, mille lipu all laev sõidab, pädevatele ametiasutustele viivitamatult pärast püügitegevuse lõpuleviimist määruse nr 1224/2009 artikli 17 lõikes 1 esitatud teabe.
	Määruse nr 1224/2009 artikli 17 lõike 1 sissejuhatava lause erandina teatavad kõigi Euroopa Liidu üle 12-meetrise kogupikkusega kalalaevade ja harrastuspüügilaevade kaptenid, kes hoiavad pardal lõhet ja/või meriforelli, selle liikmesriigi, mille lipu all laev sõidab, pädevatele ametiasutustele viivitamatult pärast püügitegevuse lõpuleviimist määruse nr 1224/2009 artikli 17 lõikes 1 esitatud teabe.


Or. <Original>{PL}pl</Original>
</Amend>
<Amend>Muudatusettepanek

<NumAm>20</NumAm>
<DocAmend>Ettepanek võtta vastu määrus</DocAmend>
<Article>Artikkel 20</Article>
	

	Komisjoni ettepanek
	Muudatusettepanek

	Asjaomased liikmesriigid kontrollivad püügideklaratsioonidesse kantud teabe täpsust lossimise inspektsioonidega. Kõnealused lossimise inspektsioonid hõlmavad lossimise koguarvust minimaalselt 10 % kontrollimist.
	Asjaomased liikmesriigid kontrollivad püügideklaratsioonidesse kantud teabe täpsust lossimise inspektsioonidega. Kõnealused lossimise inspektsioonid hõlmavad lossimise koguarvust minimaalselt 50% kontrollimist.


Or. <Original>{PL}pl</Original>
</Amend>
<Amend>Muudatusettepanek

<NumAm>21</NumAm>
<DocAmend>Ettepanek võtta vastu määrus</DocAmend>
<Article>Artikkel 20 a (uus)</Article>
	

	Komisjoni ettepanek
	Muudatusettepanek

	
	Artikkel 20 a

	
	Harrastuspüügi kontroll

	
	Harrastuspüügi kontrollimine käesoleva määruse eesmärkidel toimub eelkõige määruse (EÜ) nr 1224/2009 artikli 55 ja määruse (EL) nr 404/2011 artikli 64 kohaselt.


Or. <Original>{PL}pl</Original>
</Amend>
<Amend>Muudatusettepanek

<NumAm>22</NumAm>
<DocAmend>Ettepanek võtta vastu määrus</DocAmend>
<Article>Artikkel 22 a (uus)</Article>
	

	Komisjoni ettepanek
	Muudatusettepanek

	
	Artikkel 22 a



	
	Komisjon esitab hiljemalt kolm aastat pärast käesoleva määruse jõustumist Euroopa Parlamendile ja nõukogule teadusuuringute tulemused, mis käsitlevad röövloomade ja -lindude, eelkõige hüljeste ja kormoranide mõju Läänemere lõhevarudele. Nende uuringute tulemuste põhjal koostab komisjon Läänemere lõhevarusid mõjutavate röövloomade ja -lindude populatsioonide haldamise kava, mis jõustub hiljemalt 2016. aastal.

	1. Asjaomased liikmesriigid esitavad komisjonile aruandeid V peatükiga kooskõlas võetud tehniliste kaitsemeetmete kohta ning artiklis 5 sätestatud sihtide täitmise kohta kolmandal aastal pärast käesoleva määruse jõustumist ning pärast seda igal kolmandal aastal.
	1. Asjaomased liikmesriigid esitavad komisjonile aruandeid V peatükiga kooskõlas võetud tehniliste kaitsemeetmete kohta ning artiklis 5 sätestatud sihtide täitmise kohta aasta pärast käesoleva määruse jõustumist ning pärast seda igal aastal.

	2. Asjaomased liikmesriigid esitavad komisjonile aruanded käesoleva määruse rakendamise ja artiklis 5 sätestatud sihtide täitmise kohta kuuendal aastal pärast käesoleva määruse jõustumist ning pärast seda igal kuuendal aastal. Liikmesriigi esitatavas aruandes peab eelkõige sisalduma järgmine teave:
	2. Asjaomased liikmesriigid esitavad komisjonile aruanded käesoleva määruse rakendamise ja artiklis 5 sätestatud sihtide täitmise kohta kolmandal aastal pärast käesoleva määruse jõustumist ning pärast seda igal kolmandal aastal. Liikmesriigi esitatavas aruandes peab eelkõige sisalduma järgmine teave:

	Komisjon hindab käesoleva määruse artiklis 23 osutatud liikmesriikide aruannete ja teaduslike soovituste alusel majandamismeetmete mõju Läänemere lõhevarudele ning kõnealuseid varusid kasutavatele kalandustele liikmesriikide aruannete laekumisele järgneval aastal.
	Komisjon hindab käesoleva määruse artiklis 23 osutatud liikmesriikide aruannete ja teaduslike soovituste alusel majandamismeetmete mõju Läänemere lõhevarudele ning kõnealuseid varusid kasutavatele kalandustele liikmesriikide aruannete laekumisele järgneval aastal. Komisjon vaatab uuesti läbi lõhe triivvõrguga püüdmise keelu, võttes arvesse selle mõju Läänemere lõhevarudele. 

	Kui asjaomased liikmesriigid ei ole kindlaksmääratud tähtajaks kehtestanud ega avaldanud artikliga 6 või 11 ettenähtud meetmed või kui selliseid meetmeid peetakse artikli 6 lõike 4 või artikli 11 lõike 1 kohase hindamise põhjal ebapiisavaks ja/või ebatõhusaks, tühistab komisjon asjaomase liikmesriigi artikli 6 või 11 kohased volitused. Tühistamise otsusega lõpetatakse kõnealuses otsuses kindlaksmääratud delegeeritud volitused. See jõustub järgmisel päeval pärast otsuse avaldamist Euroopa Liidu Teatajas või otsuses sätestatud hilisemal kuupäeval.
	Kui asjaomased liikmesriigid ei ole kindlaksmääratud tähtajaks kehtestanud ega avaldanud artikliga 6 või 11 ettenähtud meetmed või kui selliseid meetmeid peetakse artikli 6 lõike 4 või artikli 11 lõike 1 kohase hindamise põhjal ebapiisavaks ja/või ebatõhusaks, tühistab komisjon asjaomase liikmesriigi artikli 6 või 11 kohased volitused. Delegeeritud volituste tühistamine toimub Euroopa Liidu toimimise lepingu artiklis 258 sätestatud korra kohaselt.

SELETUSKIRI
Läänemere lõhevarude kaitse mitmeaastane kava on ühise kalanduspoliitika reformi raames toimuva merevarude majandamise oluline osa. Selleks et hinnata käesoleva raporti mõju Läänemere lõhevarudele, viidi läbi ulatuslik konsulteerimine sidusrühmadega, kelle hulka kuulusid kalurid, valitsusvälised organisatsioonid, õngitsejad, nõuandvad institutsioonid, nagu Läänemere piirkondlik nõuandekomisjon ja Rahvusvaheline Mereuurimise Nõukogu (ICES), eri riikide valitsuste ja kohalike ametiasutuste esindajad, Regioonide Komitee jne. Komisjonile esitati üksikasjalikke küsimusi sidusrühmade vahel lahkarvamusi tekitanud punktide osas, eelkõige seoses harrastuspüügiga ja püügikvootide jagamisega liikmesriikides. Nende toimingute tulemusel kogutud teabest ilmneb, et mitmed olulised andmed puuduvad, ning see asjaolu tekitas omakorda raskusi käesoleva raporti koostamisel. 

Harrastuspüük 

Harrastuspüük avaldab Läänemere lõhevarudele olulist mõju, mida ei ole nõuetekohaselt hinnatud, sest puudub asjakohane kontroll või siis ei täida liikmesriigid kohustust edastada asjassepuutuvat teavet. See toob kaasa harrastuspüügi kontrollimatu leviku, sest kasutades püügivahendite puhul erinimetusi (nt harrastuspüügilaev), jääb harrastuspüük kontrolli alt välja ja teatamata lõhepüük Läänemerel kasvab. Teadete kohaselt kasutatakse harrastuspüügil ka selliseid kõrgtehnoloogilisi kalapüügivahendeid nagu veetavad võrgud, või siis tõkestatakse lõhe pääsu jõgedesse kuni 100 meetrini küündivate triivvõrkudega. See on harrastuspüügiga täiesti kokkusobimatu tegevus, sest harrastuspüük peaks määratluse kohaselt aitama kaasa säästva kalapüügitava edendamisele ja suurendama seeläbi kalapüügist sõltuvate piirkondade atraktiivsust turismisihtkohana. Väikesemahulisel kalapüügil on eriti oluline roll säästva ja vastutustundliku kalapüügi kõigi vormide edendamisel. Muu hulgas peaks väikesemahuline kalapüük edendama lõhe harrastuspüüki, järgides seejuures selgeid ja läbipaistvaid kontrollipõhimõtteid. 


Praegu on meil probleemiks üldine andmete puudumine ja seega puuduvad ka teaduslikult põhjendatud teadmised harrastuspüügi ulatusest ja mõjust Läänemere lõhevarudele eri riikides. Käesoleva raporti eesmärk on esitada selged eeskirjad, mis võimaldavad harrastuspüügi haldamise ja kontrolli põhimõtteid ühtlustada. Raportöör on seisukohal, et eeskirjadekohane harrastuspüügitegevus aitaks suuresti kaasa alternatiivsete püügivormide arengule, mis võimaldaks jätkusuutlikku majanduskasvu kalandusest sõltuvates piirkondades. 

Läänemere piirkondliku nõuandekomisjoni arvamus

Tava kohaselt peab komisjon Euroopa Liidu vete kalavarude majandamise kavandamisel võtma arvesse piirkondlike nõuandekomisjonide arvamust. Tuleb märkida, et Läänemere piirkondliku nõuandekomisjoni arvamus Läänemere lõhevarude majandamise osas erineb mitmes olulises punktis märkimisväärselt Euroopa Komisjoni esitatud majandamisprojektist. Peamised lahkarvamused esinesid järgmistes punktides: jõgede loodusliku lõhe osas seatud eesmärgid ja sihid, suremuse määr, millel põhineb lubatud kogupüük merel, taasasustamise järkjärguline kaotamine, mis ei kuulu esildatud määruse kohaldamisalasse, ning püügipäevikud ja eelteatise esitamise kohustus. Nimetatud punktid on Läänemere lõhevarude majandamise kava aluseks. Sellega seoses soovib raportöör juhtida tähelepanu asjaolule, et Läänemere piirkondliku nõuandekomisjoni erinev arvamus kõnealuste punktide osas võib tekitada vastuseisu või viia komisjoni ettepaneku tagasilükkamiseni piirkonna esindajate poolt. See kinnitab tõsiasja, et Euroopa Liidu kalavarude majandamise kavade väljatöötamisel tuleb süstemaatiliselt läbi viia konsultatsioone sidusrühmadega, et leida keskkonda kaitsta aitavad ja säästvat kalapüüki edendavad kompromisslahendused.

Röövloomade ja -lindude mõju Läänemere lõhevarudele

Käesoleva raporti koostamisel püüdis raportöör hinnata röövloomade ja -lindude, eriti hüljeste ja kormoranide mõju Läänemere lõhevarudele. Kõnealusel teemal avaldatud dokumentide analüüsist ilmnes, et vastavasisulised usaldusväärsed ja faktilised uuringud puuduvad. Mitmed allikad osutavad, et röövloomad ja -linnud avaldavad lõhede paljunemise tasemele olulist mõju, eelkõige arvestades noorlõhede arvu jõgedes. Raportöör on seisukohal, et tuleks teostada põhjalikumad teadusuuringud, et hinnata eri röövliikide arvu ja tüüpi ning nende mõju Läänemere lõhevarudele. 

Raport peateemad

Paljunemine

Raportöör on seisukohal, et noorlõhede tootmise tasemeks tuleb kehtestada 80% võimalikust noorlõhede tootmise suutlikkusest, vastavalt Läänemere merekeskkonna kaitse komisjoni (HELCOM) soovitusele. Selline tase paneks aluse looduslikule paljunemisele ja tooks seega kaasa Läänemere lõhevarude suurenemise. Ettepanek piirata lõhede asustamist, mida ei reguleerita artiklitega 12 ja 13, olukorras, kus puuduvad täpsed andmed ja lõhepopulatsioon kahaneb, võib avaldada negatiivset mõju ja põhjustada liigi varude jätkuvat vähenemist.

Määruse kohaldamisala

Raportöör on seisukohal, et määruse kohaldamisala tuleks laiendada, nii et see hõlmaks ka kõiki harrastuspüügi viise. 

Püügi kontrollimine

Raportöör pooldab püügi ulatuslikumat kontrollimist ja teeb ettepaneku, et lossimise kogumahust igas liikmesriigis kontrollitaks vähemalt 50%. Üks raporti peamisi punkte on täieliku ja kõikehõlmava kontrolli kehtestamine kõigi harrastuspüügi viiside suhtes ning kohustus teatada harrastuspüügi raames püütud kogused. Euroopa Kalanduskontrolli Ameti Läänemere-äärseid riike käsitlevate kontrolliaruannete analüüsil ilmnes, et kontrollimise tase on puudulik, mistõttu võib esineda märkimisväärsel määral teatamata püüki. Raportöör nõustub Läänemere piirkondliku nõuandekomisjoni arvamusega, et alla 12 meetri pikkuste laevade suhtes ei ole vaja kehtestada püügipäeviku pidamise kohustust ja eelteatise nõuet. Eespool esitatut arvesse võttes tuleks lõhevarude taastamise eesmärgil pöörata suuremat tähelepanu püügideklaratsioonide kasutamisele ja suurendada kontrollimise ulatust sadamates. 

Komisjoni poolt liikmesriikidele delegeeritud volituste tühistamine

Ettepanekus Läänemere lõhevarude kohta delegeerib komisjon liikmesriikidele volitused teatud valdkondades, mida peetakse Euroopa Liidu ainupädevusse kuuluvaks (mere bioloogiliste ressursside kaitse). Komisjon väljendab nii toetust piirkondade tasandil ja detsentraliseeritud majandamisele ühise kalanduspoliitika valdkonnas. Komisjon jätab endale sellegipoolest õiguse sekkuda, kui liikmesriik ei täida määruses sätestatud nõudeid, mille eesmärk on Läänemere lõhevarude taastamine. Delegeeritud aktid on ühise kalanduspoliitika ühtlustamise positiivne külg, mis võimaldab komisjonil käesoleva määruse raames tõhusamat kontrolli teostada ja toimida tulemuslikumalt volitusi asjaomastele liikmesriikidele delegeerides. 

Raportöör on sellegipoolest seisukohal, et asjaomastele liikmesriikidele delegeeritud volituste tühistamine komisjoni poolt peab toimuma vastavalt Euroopa Liidu toimimise lepingu artiklis 258 sätestatud korrale.

